**5-րդ կրթական հարթակ**

**17-րդ շաբաթ**

***Երկրորդ քառորդի ամփոփիչ քննություն։***

***Նոր դաս***

* **Գրականություն-** էջ 61 **«Արագածի աղբյուրները», էջ 70 «Ա՜խ, Ի՜նչ լավ են սարի վրա»** բանաստեղծությունները։
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ։
* **Քերականություն**- Ածականի համեմատության աստիճանը**։**
* **Մշակույթ- Հովհաննես Թումանյան**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Դասարանում կարդալ և վերլուծել **«Արագածի աղբյուրները», էջ 70 «Ա՜խ, Ի՜նչ լավ են սարի վրա»** բանաստեղծությունները։
* Բանաստեղծությունները պատմիր քո բառերով։
* Ինչպիսի ածականներ են օգտագործում հեղինակները բանաստեղծությունների մեջ։
* Արագածի մասին ի՞նչ կարող ես պատմել։
* Ինչ գույներ ես տեսնում, երբ կարդում ես այս բանաստեղծությունները։
* **Բառագիտություն**
  + Սովորել հետևյալ բառերի բացատրությունները
    - Անուրջ- հաճելի երազ
    - Եդեմ- դրախտ
    - Ժիր- աշխույժ
  + Սովորել նշված բառերի **հոմանիշները**
* Կայտառ-ժիր
* Խայտաբղետ- գույնզգույն
* Ցատկոտել-թռչկոտել
* Զավակ- որդի
* Հետ-բույր
* Սար-լեռ
  + Սովորել նշված բառերի **հականիշները**

    - Բացվեց-փակվեց
    - Հաջորդ-նախորդ
    - Հետաքրքիր-ձանձրալի
  + Սովորել հետևյալ բառերի **ուղղագրությունը**։
    - Թեթևասահ, ամպ, վարդ, աշխարհ,աղբյուր

**Քերականություն-** **Ածական, ածականի համեմատության աստիճանները**

Կան ածականներ, որոնց ցույց տված հատկանիշը համեմատելի է: Համեմատության աստիճանները երեքն են՝ ***դրական, բաղդատական, գերադրական***:

**Դրական աստիճանում** բառն իր ուղիղ ձևն ունի, օրինակ՝ լավ, բարի, գեղեցիկ…

**Համեմատական աստիճանում** այն համեմատվում է մեկ այլ հատկանիշի հետ, որի համար օգտագործում ենք **ավելի**, **պակաս** բառերը, օրինակ` ավելի լավ, ավելի բարի, պակաս գեղեցիկ…

**Գերադրական աստիճանում** ածականը ցույց է տալիս մի այնպիսի հատկանիշ, որը բոլորից լավն է: Կազմվում է **ամենա** բառի կամ **գույն** ածանցի միջոցով,  օրինակ` ամենալավ կամ լավագույն, ամենագեղեցիկ կամ գեղեցկագույն, ամենաբարի…

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* + **Որո՞նք են ածականի համեմատության աստիճանները։**
  + **Ածականի դրական աստիճանում բառն ինչպե՞ս է հանդես գալիս։ Բերել օրինակներ։**
  + **Ածականի համեմատական աստիճանում բառն ինչպե՞ս է հանդես գալիս։ Բերել օրինակներ։**
  + **Ածականի գերադրական աստիճանում բառն ինչպե՞ս է հանդես գալիս։ Բերել օրինակներ։**

**Առաջադրանքներ**

* **Տանը - Աշխատանքային տետրում կատարել էջ 40, վարժություն 88, էջ 48, վարժություն103, էջ 49, վարժություններ 105, 106-ա, բ։**
* **Հետևյալ ածականները, եթե հնարավոր է, դրեք համեմատության երեք աստիճաններով**՝ Մաքուր, հին, կարմիր, դաժան, կարճ:
* **Դուրս գրել ածականները և գոյականները:**
  + Հրամանատարը հասավ սիրելի ընկերներին, որպեսզի երկրորդ անգամ փրկի նրանց վտանգից: (3 գոյական, 1 ածական)
  + Երբ հեռվում հանգչեցին վերջին լույսերը, փոքրիկ Անահիտը երկու անգամ շշուկով ասաց: (3 գոյական, 2 ածական)
  + Ես սիրում եմ հորդառատ անձրևը. այն իմ մեջ հաճելի հիշողություններ է արթնացնում: (2 գոյական, 2 ածական)
  + Առաջին անգամն էր, որ նա ջերմ սեր էր զգում կրտսեր քրոջ` Մարգարիտի հանդեպ: (3 գոյական, 2 ածական)
  + Նա հարյուր հատ գունավոր ծաղիկներ էր ուզում, որպեսզի դրանցով զարդարեր գեղեցիկ զույգի հարսանեկան տոնը: (2 գոյական, 3 ածական)

**Մշակույթ –** -  **Հովհաննես Թումանյան**

Հովհաննես Թադևոսի Թումանյան՝ հայ մեծագույն գրող ու բանաստեղծ, հասարակական գործիչ։ Ծնվել է 1869 թվականի փետրվարի 7-ին, **Լոռվա Դսեղ** գյուղում` հոգևորականի ընտանիքում։

Նախնական կրթությունը ստացել է հայրենի գյուղում, այնուհետև Ջալալօղլու (այժմյան՝ Ստեփանավան) դպրոցում։ 1883 թվականից շարունակել է ուսումը **Թիֆլիսի Ներսիսյան Ճեմարանում**, սակայն նյութական ծանր իրավիճակի պատճառով 1887թ. ստիպված եղավ թողնել դպրոցը և սկսեց աշխատել Թիֆլիսի հայ եկեղեցական դատարանում, այնուհետև Հայ Հրատարակչական միության գրասենյակում (մինչև 1893թ)։

Թումանյանը սկսել է ստեղծագործել 1880-ականների կեսից, այդ ժամանակ էլ սկսում է համագործակցել հայկական տարբեր թերթերի ու ամսագրերի հետ։ Նրան սկսում են ավելի լավ ճանաչել "Բանաստեղծություններ" հավաքածուի հրապարակվելուց հետո։ Թումանյանին համարում են ժողովրդի ստեղծագործական ավանդույթների վրա հիմնվող բանաստեղծ։ Իր ստեղծագործություններից շատերում, նա նկարագրում է նահապետական օրենքներով ապրող գյուղացիների կյանքը, որը լի է ներքին ու հաճախ ողբերգական հակասություններով։ Այդ թեմային են նվիրված Թումանյանի այնպիսի պոեմները, ինչպիսին են «***Մարոն***» (1887, հրատարակվել է 1892թ), ***«Լոռեցի Սաքոն»*** (1889, հրատարակվել է 1890թ), ***«Անուշ»*** ողբերգությունը (1890, հրատարակվել է 1892թ)։

Թումանյանի պոեմներից, բալադներից ու հեքիաթներից շատերի հիմքում ընկած է ժողովրդական բանահյուսությունը։ Օրինակ՝ ***«Թմկաբերդի առումը»*** (1902, հրտ. 1905թ) հիմնված է ժողովրդական առասպելի վրա, ինչպես նաև ***«Ախթամար», «Փարվանա», «Սասունցի Դավիթ»*** պոեմները, ***«Մի կաթիլ մեղր»*** հեքիաթը։

1899 թվականին բանաստեղծը կազմակերպում է **«Վերնատուն»** գրական խմբակը, որի անդամ են դառնում բազմաթիվ հայ նշանավոր գրողներ ու բանաստեղծներ։

Հովհաննես Թումանյանը վախճանվել է 1923 թ. մարտի 23-ին, 54 տարեկան հասակում, Մոսկվայում։

**Կարողանալ պատասխանել** **հետևյալ հարցերին․**

1. Ե՞րբ և որտե՞ղ է ծնվել Հովհաննես Թումանյանը։
2. Իր ստեղծագործություններից շատերում ի՞նչն էր Թումանյանի հիմնական թեման։
3. Թումանյանից ի՞նչ նշանավոր ստեղծագործություններ գիտեք, թվարկեք։
4. Տարբեր աղբյուրներւց փնտրեք մեկ տեղեկություն կամ փաստ Թումանյանի մասին և համալրեք նրա կենսագրությունը։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։